Светослав Иванов
Цяла нощ валя…

chitanka.info

Цяла нощ валя. Драска по стъклото,

като малко пале, хвърлено навънка.

И аз не спах. Преброил съм всички капки

и всеки стон на улицата пуста.

Мечтая си за теб. Мечтая си до болка.

А вън е вече светло, сиво утро, мокро.

Прозорецът е набразден от ситни капки.

Докосвам ги с длан и в тях откривам букви.

Изписано е името ти там.

И пак вали. Небето слязло ниско

навън, шепти, повтаря, шушне…

Мъгли, ръми… Притиснат до челото

прозорецът е мътен от дъха ми.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.